Joniškėlio geležinkelio tiltas

Joniškėlio geležinkelio tiltas – siaurojo geležinkelio statinių komplekso nenaudojamas tiltas Joniškėlyje, Pasvalio rajone. Nutiestas per Mažupės upę 360 m į vakarus nuo buvusios geležinkelio stoties, šalia dvaro sodybos. Joniškėlis – svarbus siaurųjų geležinkelių mazgas: pro šią stotį vyko susisiekimas geležinkeliais Gubernija–Biržai, Panevėžys–Joniškėlis, Joniškėlis–Žeimelis.  

Išlikęs geležinkelio tiltas nenaudojamas, avarinės būklės, jo prieigos apleistos, bėgiai apaugę krūmokšniais. Medinių lentų takas ant tilto sudūlėjęs (2020 m. duomenimis).Joniškėlis. Siaurasis geležinkelis niekonaujo.lt 2020-12-28 Ant pavojingo tilto pėstiesiems buvo įvykę nelaimingų atsitikimų.Supuvę „siauruko” tiltai neša nelaimes delfi.lt 2006-01-06 

Kaip inžinerinio paveldo paminklas, Joniškėlio tiltas nuo 1996 m. įrašytas į Kultūros vertybių registrą. 

Tiltas pokaryje atstatytas 1946 m. Statinys vieno tarpatramio, jo perdanga sudėta iš plieninių sijų, atremtų ant gelžbetoninių ramtų. Panaudotos dvi išilginės kniedytos, kintamo aukščio sijos, tarpusavyje sutvirtintos skersiniais ryšiais. Vienkelės vėžės bėgiai įtaisyti ant medinių pabėgių su medinėmis tvirtinimo sijomis. Abipus Mažupės rytų–vakarų kryptimi suformuoti prietilčių žemių pylimai. Jų šlaituose išlikę betoniniai laipteliai.

 Šaltiniai 

Kategorija:Lietuvos sijiniai tiltai
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Pasvalio rajono tiltai
Kategorija:Joniškėlis